Diari Oficial de la Generalitat Valenciana


Sumari del DOGV 6041, del 23-06-2009 (2009/7320)

ORDRE de 17 de juny de 2009, de la Conselleria de Medi Ambient, Aigua, Urbanisme i Habitatge, per la qual es declaren set reserves de fauna a la Comunitat Valenciana.
----------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2009/06/17/(1)/dof/vci/html**

### Dades del document

Número de DOGV
:   6041

Data del DOGV
:   23-06-2009

Secció del DOGV
:   I. DISPOSICIONS GENERALS

Número del document
:   2009/7320


Data del document
:   17-06-2009

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Ordre

Descriptors 

:   * Alcublas
    * Cortes de Arenoso
    * Ares del Maestrat
    * Enguera
    * fauna
    * protecció de la fauna
    * legislació
    * reserva natural

ORDRE de 17 de juny de 2009, de la Conselleria de Medi Ambient, Aigua, Urbanisme i Habitatge, per la qual es declaren set reserves de fauna a la Comunitat Valenciana. [2009/7320]
Mitjançant el Decret 32/2004, de 27 de febrer, del Consell de la Generalitat Valenciana, pel qual es crea i regula el Catàleg valencià d'espècies de fauna amenaçades i s'estableixen categories i normes per a la seua protecció, regula, en l'article 12, la figura de reserva de fauna, a fi de dotar d'un règim de protecció específic aquells espais de relativament xicoteta extensió que continguen poblacions excepcionals d'espècies de fauna silvestre, alberguen temporalment algunes d'aquestes en fases vitals crítiques per a supervivència o siguen objecte de treballs continus d'investigació.
Les reserves que es declaren compleixen aquests criteris i es consideren espais d'especial interés per a les espècies que en cada cas s'allisten.
La tramitació d'aquesta ordre s'ha ajustat al procediment establit en l'article 12 del Decret 32/2004 esmentat.
Per tot l'anterior i d'acord amb el que estableix l'article 12.5 del Decret 32/2004, del Consell de la Generalitat Valenciana, pel qual es crea i regula el Catàleg valencià d'espècies de fauna amenaçades i s'estableixen categories i normes per a la seua protecció,
ORDENE
Article 1. Declaració de reserves de fauna
1. Es declaren les reserves de fauna següents:
- Balsa Pedrosa (Alcublas)
- Balsa Silvestre (Alcublas)
- La Balsilla (Alcublas)
- Font de la Pinella (Ares del Maestre)
- Fuente la Collara (Cortes de Arenoso)
- Molino de la Toba (Cortes de Arenoso)
- Balsa Blanca (Enguera)
2. S'aproven les normes de protecció, el contingut de les quals està constituït per les limitacions d'ús i actuacions de conservació de cadascuna d'aquestes, previstes en l'annex d'aquesta ordre.
Article 2. Gestió de les reserves de fauna
1. La gestió de les reserves de fauna és responsabilitat del propietari sota supervisió del personal tècnic dels serveis territorials de la conselleria competent. Els propietaris de les reserves de fauna queden subjectes a les limitacions d'ús i han d'executar les actuacions previstes en les normes de protecció. En tot cas, aquestes actuacions s'han de dur a terme en aquelles èpoques de l'any en què les molèsties a la fauna siguen menors.
2. Les actuacions de conservació poden ser objecte de subvenció per la conselleria competent.
Article 3. Autoritzacions
1. Si les actuacions de conservació afecten el domini públic hidràulic, han de disposar de l'informe previ vinculant de la confederació hidrogràfica corresponent.
2. L'alçament excepcional de les limitacions establides en aquesta ordre correspon als serveis territorials de la conselleria competent.
3. No obstant això, per a dur a terme actuacions de conservació o alçar limitacions que afecten espècies en perill d'extinció cal, d'acord amb el que disposa l'article 15.5 del Decret 32/2004, del Consell de la Generalitat, pel qual es crea i regula el Catàleg valencià d'espècies de fauna amenaçades i estableixen categories i normes per a la seua protecció, autorització de la Direcció General de Gestió del Medi Natural.
Article 4. Senyalització de les reserves de fauna
Als principals accessos a les reserves de fauna s'han d'instal·lar senyals indicadors segons el model determinat per la conselleria competent.
DISPOSICIÓ FINAL
Aquesta ordre entrarà en vigor l'endemà de la publicació en el Diari Oficial de la Comunitat Valenciana.
València, 17 de juny de 2009
El conseller de Medi Ambient, Aigua, Urbanisme i Habitatge,
JOSÉ RAMÓN GARCÍA ANTÓN
ANNEX
RESERVA: BALSA PEDROSA
Límits: La reserva se situa al polígon 10, parcel·les 165 i 196, del terme municipal d'Alcublas. Els límits de la reserva els defineix un polígon els vèrtexs del qual estan marcats per les coordenades UTM següents sobre el fus 30, datum europeu:

Superfície projectada: 1,37 ha.
Terme municipal: Alcublas
Titularitat: pública.
Espècies prioritàries: salamandra (Pleurodeles waltl), gripau d'esperons (Pelobates cultripes) i amfibis en general.
Normes de protecció
1. Limitacions d'ús:
- Extracció d'aigua de la tolla.
- Qualsevol alteració del medi físic o de les comunitats biològiques.
- Depòsit o abocament de qualsevol material orgànic o inorgànic.
- Destrucció o modificació de tanques, cartells o altres instal·lacions.
- Captura d'exemplars de fauna silvestre
- Introducció de fauna i flora.
- Circulació de vehicles, excepte als llocs habilitats.
2. Actuacions de conservació:
- Ha de realitzar-se un seguiment periòdic de les poblacions d'amfibis, amb un mínim d'un cens anual, seguint el protocol indicat per la Conselleria.
- Reforçaments poblacionals d'amfibis.
- Instal·lació de cartells informatius i tancaments.
- Restauració de les aportacions hídriques mitjançant la restitució i el manteniment dels llits d'escolament.
- Restauració dels marges de la tolla.
- Realització de xicotets dragatges selectius per a eliminar l'excés de sediments i vegetació.
- Eliminació d'espècies de flora i fauna exòtica.
RESERVA: BALSA SILVESTRE
Límits: La reserva se situa al polígon 2, parcel·la 15, del terme municipal d'Alcublas. Els límits de la reserva es defineixen per un polígon els vèrtexs del qual estan marcats per les coordenades UTM següents sobre el fus 30, datum europeu:

Superfície projectada: 0,64 ha.
Terme municipal: Alcublas.
Titularitat: pública.
Espècies prioritàries: salamandra (Pleurodeles waltl), gripau d'esperons (Pelobates cultripes) i amfibis en general.
Normes de protecció
1. Limitacions d'ús:
Extracció d'aigua de la tolla.
Qualsevol alteració del medi físic o de les comunitats biològiques.
Depòsit o abocament de qualsevol material orgànic o inorgànic.
Destrucció o modificació de tanques, cartells o altres instal·lacions.
Captura d'exemplars de fauna silvestre.
Introducció de fauna i flora.
Circulació de vehicles, fora del camí existent.
2. Actuacions de conservació:
- Ha de realitzar-se un seguiment periòdic de les poblacions d'amfibis, amb un mínim d'un cens anual, seguint el protocol indicat per la conselleria competent.
- Reforçaments poblacionals d'amfibis.
- Manteniment de cartells informatius i instal·lació de tancaments.
- Restauració de les aportacions hídriques mitjançant la restitució i el manteniment dels llits d'escolament.
- Restauració dels marges de la tolla.
- Realització de xicotets dragatges selectius per a eliminar l'excés de sediments i vegetació.
- Eliminació d'espècies de flora i fauna exòtica.
RESERVA: LA BALSILLA
Límits: La reserva se situa al polígon 4, parcel·les 654 i 655, del terme municipal d'Alcublas. Els límits de la reserva es defineixen per un polígon els vèrtexs del qual estan marcats per les coordenades UTM següents sobre el fus 30, datum europeu:

Superfície projectada: 1,49 ha.
Terme municipal: Alcublas.
Titularitat: pública.
Espècies prioritàries: salamandra (Pleurodeles waltl), gripau d'esperons (Pelobates cultripes) i amfibis en general.
Normes de protecció
1. Limitacions d'ús:
- Extracció d'aigua de la tolla.
- Qualsevol alteració del medi físic o de les comunitats biològiques
- Depòsit o abocament de qualsevol material orgànic o inorgànic.
- Destrucció o modificació de tanques, cartells o altres instal·lacions.
- Captura d'exemplars de fauna silvestre.
- Introducció de fauna i flora.
- Circulació de vehicles, excepte als llocs habilitats.
2. Actuacions de conservació:
- Ha de realitzar-se un seguiment periòdic de les poblacions d'amfibis, amb un mínim d'un cens anual, seguint el protocol indicat per Conselleria.
- Reforçaments poblacionals d'amfibis.
- Manteniment de cartells informatius i tancaments.
- Restauració de les aportacions hídriques mitjançant la restitució i el manteniment dels llits d'escolament.
- Restauració dels marges de la tolla.
- Realització de xicotets dragatges selectius per a eliminar l'excés de sediments i vegetació.
- Eliminació d'espècies de flora i fauna exòtica.
- Instal·lació de passos inferiors en la carretera per al pas d'amfibis.
RESERVA: FONT DE LA PINELLA
Límits: La reserva se situa al polígon 2, parcel·la 9014, del terme municipal d'Ares del Maestre. Els límits de la reserva els defineix un polígon els vèrtexs del qual estan marcats per les coordenades UTM següents sobre el fus 30, datum europeu:

Superfície projectada: 2,01 ha.
Terme municipal: Ares del Maestre.
Titularitat: pública.
Espècies prioritàries: salamandra (Pleurodeles waltl) i amfibis en general.
Normes de protecció
1. Limitacions d'ús:
- Extracció d'aigua de la tolla o de l'abeurador, excepte per al consum in situ del ramat.
- Qualsevol alteració del medi físic o de les comunitats biològiques.
- Depòsit o abocament de qualsevol material orgànic o inorgànic.
- Destrucció o modificació de tanques, cartells o altres instal·lacions.
- Captura d'exemplars de fauna silvestre.
- Introducció de fauna i flora.
2. Actuacions de conservació:
- Ha de realitzar-se un seguiment periòdic de les poblacions d'amfibis, amb un mínim d'un cens anual, seguint el protocol indicat per la Conselleria.
- Reforçaments poblacionals d'amfibis.
- Instal·lació de cartells informatius i tancaments.
- Restauració de les aportacions hídriques mitjançant la restitució i el manteniment dels llits d'escolament.
- Restauració dels marges de pedra seca de la tolla i l'entorn.
- Realització de xicotets dragatges selectius per a eliminar l'excés de sediments i vegetació.
- Eliminació d'espècies de flora i fauna exòtica.
RESERVA: FUENTE LA COLLARA
Límits: La reserva se situa al polígon 2, parcel·les 484 i 485, al terme municipal de Cortes de Arenoso. Els límits de la reserva els defineix un polígon els vèrtexs del qual estan marcats per les coordenades UTM següents sobre el fus 30, datum europeu:

Superfície projectada: 2,25 ha.
Terme municipal: Cortes de Arenoso.
Titularitat: pública.
Espècies prioritàries: cranc de riu (Austropotamobius pallipes), tòtil (Alytes obstetricans), gripau corredor (Bufo calamita), gripau d'esperons (Pelobates cultripes), gralla de bec roig (Pyrrhocorax pyrrhocorax) i còlit negre (Oenanthe leucura).
Normes de protecció
1. Limitacions d'ús:
- Qualsevol alteració del medi físic o de les comunitats biològiques.
- Depòsit o abocament de qualsevol material orgànic o inorgànic.
- Destrucció o modificació de tanques, cartells o altres instal·lacions.
- Captura d'exemplars de fauna silvestre.
- Introducció de fauna i flora.
2. Actuacions de conservació:
- Ha de realitzar-se un seguiment periòdic de les poblacions de cranc autòcton -control primaveral i tardorenc- i d'altres espècies de fauna de la reserva.
- S'ha de realitzar un seguiment dels nivells d'aigua de les basses a fi de garantir el bon estat de conservació de les comunitats aquàtiques.
- Restauració de les aportacions hídriques mitjançant la restitució i el manteniment dels llits d'escolament.
- Restauració de les comunitats vegetals i introducció d'espècies de fauna característiques de la reserva.
- Instal·lació de cartells informatius i tanques perimetrals.
- Control i eradicació d'espècies exòtiques.
En tot cas, les actuacions s'han d'emmarcar dins del Pla d'acció del cranc de riu.
RESERVA: MOLINO DE LA TOBA
Límits: La reserva se situa al polígon 1, parcel·la 1, del terme municipal de Cortes de Arenosos. Els límits de la reserva els defineix un polígon els vèrtexs del qual estan marcats per les coordenades UTM següents sobre el fus 30, datum europeu:

Superfície projectada: 0,85 ha.
Terme municipal: Cortes de Arenoso.
Titularitat: privada.
Sol·licitant: Rafael Merín Reig.
Espècies prioritàries: cranc autòcton (Austropotamobius pallipes), gripau d'esperons (Pelobates cultripes), gripau llevador (Alytes obstetricans) i Coenagrion mercuriale.
Altres espècies: gripauet (Pelodytes punctatus), gripau corredor (Bufo calamita), gripau comú (Bufo bufo) i granota comuna (Rana perezi).
Normes de protecció
1. Limitacions d'ús:
- Qualsevol alteració del medi físic o de les comunitats biològiques.
- Depòsit o abocament de qualsevol material orgànic o inorgànic.
- Destrucció o modificació de tanques, cartells o altres instal·lacions.
- Captura d'exemplars de fauna silvestre.
- Introducció de fauna i flora.
2. Actuacions de conservació:
- Ha de realitzar-se un seguiment periòdic de les poblacions de cranc autòcton -control primaveral i tardorenc- i d'altres espècies de fauna de la reserva.
- S'ha de realitzar un seguiment dels nivells d'aigua de les basses a fi de garantir el bon estat de conservació de les comunitats aquàtiques.
- Restauració de les aportacions hídriques mitjançant la restitució i el manteniment dels llits d'escolament.
- Restauració de les comunitats vegetals i introducció d'espècies de fauna característiques de la reserva.
- Instal·lació de cartells informatius i tanques perimetrals.
- Control i eradicació d'espècies exòtiques.
En tot cas, les actuacions s'han d'emmarcar dins del Pla d'acció del cranc de riu.
RESERVA: BALSA BLANCA
Límits: La reserva se situa al polígon 30, parcel·la 15, del terme municipal d'Enguera. Els límits de la reserva els defineix un polígon els vèrtexs del qual estan marcats per les coordenades UTM següents sobre el fus 30, datum europeu:

Superfície projectada: 0,72 ha.
Terme municipal: Enguera.
Titularitat: pública.
Sol·licitant: Ajuntament d'Enguera.
Espècies prioritàries: salamandra (Pleurodeles waltl), gripau d'esperons (Pelobates cultripes) i amfibis en general.
Normes de protecció
1. Limitacions d'ús:
- Extracció d'aigua.
- Qualsevol alteració del medi físic o de les comunitats biològiques.
- Depòsit o abocament de qualsevol material orgànic o inorgànic.
- Destrucció o modificació de tanques, cartells o altres instal·lacions.
- Captura d'exemplars de fauna silvestre.
- Introducció de fauna i flora.
- Circulació de vehicles dins de la reserva, excepte pels camins existents.
2. Actuacions de conservació:
- Ha de realitzar-se un seguiment periòdic de les poblacions d'amfibis, amb un mínim d'un cens anual, segons el protocol indicat per la Conselleria.
- Reforçaments poblacionals d'amfibis, si es considera necessari.
- Manteniment de la senyalització i el tanca perimetral.
- Restauració de les aportacions hídriques mitjançant la restitució i el manteniment dels llits d'escolament.
- Instal·lació de trampes de sediments a l'entrada de les aigües d'escolament.
- Regeneració de la vegetació aquàtica i palustre.
- Realització de xicotets dragatges selectius per a eliminar l'excés de sediments del fons de la bassa.
- Eliminació d'espècies de flora i fauna exòtiques, si cal.


Còpia Permalink ELI